
Ehitusloa andmine (Laastu tänav // Pilve tänav L2 // Puidu tänav // Siivertsi kalmistu).
	

	


1. ASJAOLUD JA MENETLUSE KÄIK
	21.03.2019 ehitisregistri elektroonilisse keskkonda läbivaatamiseks laekus Laastu tänav // Pilve tänav L2 // Puidu tänav // Siivertsi kalmistu, Narva  kinnistutele veevarustuse- ja kanalisatsioonitorustiku rajamiseks ehitusloa taotlus koos ehitusprojektiga (töö nr 2011_TP_v03_VK, projekteerija OÜ Keskkonnaprojekt). 

22.03.2019 ehitusloa eelnõu nr 1912271/06556 on genereeritud, menetluse nr 166113 ning  suunatud pädevatele asutusele kooskõlastamiseks ning arvamuse avaldamiseks.
Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt mitu korda oli tagastatud puuduste kõrvaldamiseks.

15.04.2019 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt tagastatud. 

12.05.2019 kõik kaasatud isikud kooskõlastasid ehitusloa eelnõu.

Linnamajandusamet kooskõlastas tingimisi märkustega: „Kooskõlastatud tingimustel: - kaevetööde loa vormistamine; - vajadusel raieloa vormistamine“.

Ehitusseadustiku § 42 lg 8 kohaselt kui ehitusloa eelnõu kohta on kooskõlastamise või arvamuste avaldamise käigus esitatud märkusi, võtab pädev asutus need asjakohaselt arvesse või põhjendab nende arvestamata jätmist.

Vastavalt märkuste esitajate nõudmisele kõik märkused kantakse haldusaktile „ehitusluba“, millel ehitusseadustiku § 61 lg 2 kohaselt on õiguslik tähendus.


	


Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  lõike 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.
2.3. Ehitusseadustiku § 42 lg 3 punktide 5 ja 6 kohaselt ehitusloa kõrvaltingimusena võib eelkõige sätestada ehitise või ehitamise keerukusest tulenevad lisatingimused ehitamiseks ning ehitusprojekti ekspertiisi tegemine.
3. OTSUS
3.1. Anda ehitusluba  Laastu tänav // Pilve tänav L2 // Puidu tänav // Siivertsi kalmistu, Narva  kinnistutele  veevarustuse- ja kanalisatsioonitorustiku rajamiseks  vastavalt ehitusprojektile (töö nr 2011_TP_v03_VK, projekteerija OÜ Keskkonnaprojekt). 
3.2. KÕRVALTINGIMUS: Kohustada ehitustööde tellijat: „Vormistada kaevetööde luba ning vajadusel raieluba“.
4. RAKENDUSSÄTTED
4.1. Korraldus jõustub teatavaks tegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või

       esitada kaebuse Tartu Halduskohtu Jõhvi kohtumajale halduskohtumenetluse seadustikus

       sätestatud korras 30 päeva jooksul arvates korralduse teatavakstegemisest.  

